Diskusjon:Innovasjonsdistrikt

message: Er dette et etablert begrep? Det nevnes «nettverkssatsing» i definisjonen. Hvem står bak satsingen? Staten? Et nettverk er jo vanligvis bare summen av mange individuelle relasjoner. Hvorfor urbant område? Kan ikke flere mindre steder sammen være et innovasjonsdistrikt? Det hele fremstår som ganske fluffy. --Vennlig hilsen Erik d.y. 25. mar. 2021 kl. 11:50 (CET)
replies: text: Jeg er helt enig i at dette fremstår uklart, men har gjort endel søk, og funnet en masteroppgave fra juli 2020, skrevet av Gabriel Qvigstad, der det står:
replies: text: :Trondheim utarbeidet i 2014 en tverrorganisatorisk masterplan for kunnskapsbyen forut for bruk av terminologien innovasjonsdistrikt (Plangruppa for Trondheims bycampus, 2014).

text: :Gjennom samarbeid med nøkkelaktører skulle byens utdanningsinstitusjoner og studentvelferd styrkes. I februar 2019 vedtok bystyret i Oslo en campusstrategi hvor ett av to tiltak var etablering av Norges første innovasjonsdistrikt etter modell fra blant annet Barcelona, London og Boston (Oslo kommune, 2018). Satsingen ble våren 2019 stiftet i form av et definert område og en medlemsforening – navnet ble Oslo Science City. I juli 2020 annonserte Trondheim utvikling av sin satsing, nå som innovasjonsdistrikt (Bjørgan, 2020).

text: Den samme Qvigstad driver et firma der han hjelper offentlige etater og forskningsforetak til å etablere innovasjonsdistrikt. Ser han oppgir kilder fra 2014 ... (Firmaet hans har nettside her: https://www.kunnskapskompaniet.no/prosjekter). På regjeringen.no er det bare omtale av "innovasjonsdistrikt" tre ganger, alle ganger fra SMK i forbindelse med at statsministeren klippet snorer høsten 2020 (https://www.regjeringen.no/no/sok/id86008/?term=innovasjonsdistrikt). Det er mulig å finne kilder og bygge ut artikkelen - jeg rekker ikke å gjøre det akkurat nå, men kanskje senere om ingen kommer på banen før meg. :) Annelingua (diskusjon) 25. mar. 2021 kl. 12:32 (CET)
replies: text: :... og her er det en balansegang: begrepet "innovasjonsdistrikt" finnes og brukes, av ulike aktører i ulike deler av landet - samtidig er det en utfordring å fremstille fenomenet objektivt uten å drive reklame for firmaet til ovennevnte enkeltperson. Annelingua (diskusjon) 25. mar. 2021 kl. 12:37 (CET)
replies: text: ::Takk! Begrepet er noe uklart i mine øyne: Hvordan kan det være både en satsing (et tiltak) og et område? Vennlig hilsen Erik d.y. 25. mar. 2021 kl. 12:46 (CET)
replies: text: :::Enig - fremstår som en rotete konstruksjon. Men sjekk iw-lenken til engelskspråklig Wikipedia: https://en.wikipedia.org/wiki/Innovation_district - dette startet i Barcelona i 2000, og så har det vel fulgt med bevilgninger når man har oppdaget muligheten til å kopiere konstruksjonen (men Innovasjon Norge har ikke én side der "innovasjonsdistrikt" benyttes, så det er sikkert snakk om regionale/kommunale bevilgninger, hvis hypotesen min stemmer) ... Annelingua (diskusjon) 25. mar. 2021 kl. 13:36 (CET)
replies: text: ::::Slike ordninger som administreres av Innovasjon Norge og Forskningsrådet er ofte vanskelig å håndtere som begreper fordi det ikke er allment etablert og har preg av ordsnekring som ikke gir så mye mening utenfor ordningen. Tror det derfor hadde vært bedre å beskrive det som tiltak, ikke som et geografisk fenomen. Vennlig hilsen Erik d.y. 25. mar. 2021 kl. 13:43 (CET)

text: ::::Se feks :en:Industrial district som er begrep introdusert for å beskrive et reelt fenomen. Vennlig hilsen Erik d.y. 25. mar. 2021 kl. 13:48 (CET)
thread_title: Problematisk og uklar artikkel

message: Jeg har nettopp endret 1 ekstern(e) lenke(r) i artikkelen Innovasjonsdistrikt. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20210821092051/https://www.forskningsparken.no/nyheter/2018/na-er-det-oslos-tur/ til https://www.forskningsparken.no/nyheter/2018/na-er-det-oslos-tur/
Med hilsen—InternetArchiveBot (Rapporter feil) 30. apr. 2024 kl. 03:24 (CEST)
thread_title:  Endret eksterne lenker